 Hase yeeshee xildhibaan Saleban Cali Koore oo isna saxaafadda la hadlay ayaa cambaareeyay talaabadan oo uu ku eedeeyay guddoomiye-xigeenka golaha wakiilada Baashe Maxamed Faarax, waxaanu yidhi Guud ahaan Xildhibaano badani meesha may fadhiyin, waana Baashe oo inta Cirro maqan yahay iyo Shirguddoonku ayuu ka faaiidaysanayey,Rag uu soo xushay ayuu saaka shalay hoos uga sheegay, ma waxa la taageerayaa, nin yidhi Xukuumad baan ahay Somaliland joogta, waana arintii yarayd ee Shirka halkaas iskugu tageen, iyagoo qoys ah, wax anaga na khuseeya iyo Laascanood iyo Deeganaada Gobolka Sool, khuseeya midna maaha, Xukuumaddu haddii heshiis la galayso, wakhtiga uu heshiisku dhammaado, bay Xukuumaddu caddeyn doontaa in heshiis dhacay, laakiin hadda Gole taageerayna ma jiro, nin leh waxaan ahay Dawlad Khaatumo la yidhaahdo, ninka Golaha keenay waa dambiile, waa dambiile Qaran, Dastuurka dalka ayey ka soo hor jeeda, waa dadka ay Somaliland-nimadu ka dhaadhacsanayn, qalbigiisa iyo calooshiisa,sababtoo ah dalku Dastuur buu leeyahay, nin leh Madaxweyne ayaan ahay Wasiiro ayaan leeyahay, Xukuumad baan ahay, dalka guddihiisa ku jira, oo dalka guddihiisa fadhiya, ha la taageero oo ha la aqoonsado maamulka Khaatumo, Golow aqoonso waa caadifad, reernimo oo yar, iyo baqdin fara badan oo ka qabaan deegaanka, marka anigu waxaan u arkaa arin aad u khaldan oo uu Golaha keenay, waanu naas-naasinaya ee Sharciga ayaa umadda Somaliland uga jawaabi doona. 